<p>شنو الطرق و الحاجات الأنا بقدر احافظ بيها على الصحة النفسية</p><p>بتتضمن لي أربعة جوانب ،</p><p>جوانب دينية ، جوانب شخصية ، جوانب اجتماعية و جوانب مهنية</p><p>كل واحدة في الجوانب دي فيها علامات معينة بمجرد ما تدرسها إنت وتلاحظها على نفسك حتتمتع بصحة نفسية</p><p>أول حاجة الجوانب الدينية&nbsp;</p><p>بجيني اليقين بربنا و رضاك عن الحاجات الإنت موجود فيها و النعم و استشعارك بيها و كل التفاصيل دي</p><p>بالإضافة لكدا بجيني في الجوانب الشخصية حبك لي نفسك و مسامحة نفسك على المشاكل على الاغلاط الانت بتقع فيها لأنو ماف إنسان كامل الحياة دي عشان إنت تتعلم فيها دروس و عبر يوم بعد يوم</p><p>تاني في الحاجات في الجوانب الشخصية إنك تسامح الآخرين لما يغلطو في حقك و يعتذرو ليك او يبادرو ليك بالحاجة دي</p><p>إنك تحب تتواصل مع الناس اللي هي دي في الجوانب الاجتماعية ، تتواصل مع الناس بدرجة بسيطة او بنسبة يعني في الحد الطبيعي بس يعني ما إنو إنت تكون اجتماعي لدرجة over أو مثلا ماف اصلا تفاعل مع الناس ، بالحد المتاح او بالحد المطلوب ، عشان تكون برضو محافظ على صحتك النفسية لأنو الإنسان كائن إجتماعي ما بقدر يعيش في مكان براهو أو من غير ما يتفاعل مع الناس</p><p>لازم برضو كمان تتخلص من أمراض النفس ، يعني مثلاً الحقد و الكراهة و إنك ما تتمنى الخير للناس ، الحاجات النفسية المؤذية دي لازم تتخلص منها عشان تتمتع بصحة نفسية كويسة ، لازم تكون عندك درجة من الهدوء و السكينة ، و الهدوء و السكينة ما إنك تكون مسكين و خلاص لأ ، الهدوء و السكينة انو تعرف الفعل المناسب للوقت المناسب</p><p>متين أكون كدا والآليات الإنت حتعملها شنو ، لازم كمان برضو يكون عندك درجة من السلام الداخلي ، لأنو الحاجات دي هي ذاتها متسلسلة مع بعض</p><p>كل جانب يعني إنت بتعملو عشان تحافظ على صحتك النفسية بعزز ليك جانب تاني</p><p>فكل الجوانب دي مع بعض هي بتتراكب و بتتشكل عشان إنت يا إنسان تكون سعيد بصحتك النفسية و قادر تتمتع بي صورة بيها كويسة</p><p><br></p>